wannaphong/clean_thaiwikipedia huggingface dataset:
# พระเจ้าสักรินทรฤทธิ์
พระเจ้าสักรินทรฤทธิ์ มีพระนามเดิมว่า เจ้าคำสุก เป็นพระมหากษัตริย์องค์ที่ 12 แห่งราชอาณาจักรล้านช้างหลวงพระบาง เสด็จพระราชสมภพ ณ นครหลวงพระบาง เมื่อวันที่ 16 กรกฎาคม พ.ศ. 2383

 พระราชประวัติ 
เป็นพระราชโอรสในพระเจ้ามหินทรเทพนิภาธรและพระนางคำมูน ทรงครองราชย์ตั้งแต่ พ.ศ. 2438 จนกระทั่งเสด็จสวรรคตเมื่อ พ.ศ. 2447

ใน พ.ศ. 2431 พระมหากษัตริย์แห่งสยามได้แต่งตั้งพระองค์ให้เป็นผู้สำเร็จราชการแทนพระเจ้ามหินทรเทพนิภาธรพระราชบิดาของพระองค์ซึ่งเสด็จสวรรคต พระองค์ทรงราชาภิเษกขึ้นเป็นพระมหากษัตริย์แห่งล้านช้างหลวงพระบางเมื่อ 15 ธันวาคม พ.ศ. 2438 ได้รับพระราชทานสัญญาบัตรเป็นเจ้าประเทศราชนามว่า "เจ้าศักรินทรฤทธิธำรง จำนงสุทธิธรรมสัตยา มหาประเทศาธิบดี ศรีสัตนาคนหุต วุฒิเกษตราธิฐาน ประชานุบาลมลาวพงษ์ ดำรงนครหลวงพระบางราชธานี เจ้าผู้ครองนครหลวงพระบาง"http://www.ratchakitcha.soc.go.th/DATA/PDF/2433/043/390.PDF ต่อมาเมื่อวันที่ 14 กรกฎาคม พ.ศ. 2439 พระองค์ถูกบีบบังคับจากฝรั่งเศสให้ยอมเป็นอาณานิคมของฝรั่งเศส 

พระเจ้าสักรินทรฤทธิ์เสด็จสวรรคตเมื่อวันที่ 25 มีนาคม พ.ศ. 2447 ด้วยพระอาการ พระโลหิตออกในสมอง เจ้าฟ้าชายศรีสว่างวงศ์พระโอรส จึงได้ครองราชย์ในเวลาต่อมา

 ชีวิตช่วงแรก 
พระเจ้าสักรินทรฤทธิ์ มีพระนามเดิมว่า เจ้าคำสุก เสด็จพระราชสมภพ ณ หลวงพระบาง พระองค์ร่ำเรียนที่หลวงพระบางโดยจ้างครูมาสอนส่วนตัวตั้งแต่ยังทรงพระเยาว์ ซึ่งคนลาวสมัยนั้นถือว่าเป็นบุคคลที่ร่ำรวย พระองค์อภิเษกสมรสมี มเหสี 7 พระองค์

รวมถึงพระมเหสีที่มีพระนามว่า ทองสี ซึ่งพระชนมายุน้อยที่สุดในบรรดามเหสี พระองค์จึงยกให้ เจ้าศรีสว่างวงศ์(ภายหลังเป็นพระบาทสมเด็จพระเจ้าศรีสว่างวงศ์) พระราชโอรส พระนางทองสี จึงเปลี่ยนพระนามไปเป็น คำแพน 

พระองค์มีพระโอรส 10 พระองค์  พระธิดา 4 พระองค์

 พระกรณียกิจ 
ในปี พ.ศ. 2417 พระองค์นำกองทัพหลวงลาว ตั้งทัพต่อต้านการรุกรานของ กบฏฮ่อ (ชาวจีนจะเรียกว่ากบฏไท่ผิง) ภายหลัง พระองค์จึงลี้ภัยมาที่ กรุงเทพ หลังจาก กองทัพฮ่อปล้นสะดม หลวงพระบาง เมื่อปี พ.ศ 2430
# เอชดี 17156 บี
เอชดี 17156 บี  เป็นดาวเคราะห์นอกระบบที่อยู่ห่างจากโลกประมาณ 240 ปีแสง Vizier catalog entry  ตั้งอยู่ในกลุ่มดาวแคสซิโอเปีย ดาวเคราะห์ดวงนี้ถูกค้นพบวงโคจรรอบดาวยักษ์เล็กเหลือง เอชดี 17156 ในวันที่ 14 เมษายน ค.ศ. 2007
# ดับเบิลยูเอเอสพี-12บี
ดับเบิลยูเอเอสพี-12บี  เป็นดาวเคราะห์นอกระบบที่โคจรรอบดาวฤกษ์ดับเบิลยูเอเอสพี-12 ค้นพบโดย SuperWASP การขนส่งการสำรวจดาวเคราะห์ การค้นพบที่มีการประกาศไว้เมื่อวันที่ 1 เมษายน ค.ศ. 2008 ดาวเคราะห์ที่ใช้เวลาเพียงไม่เกินต่อวันเพื่อโคจรรอบดาวฤกษ์นี้ในทางตรงกันข้ามกับ 365 วันโลกไปยังวงโคจรของดวงอาทิตย์
# ดับเบิลยูเอเอสพี-11บี/เอชเอที-พี-10บี
ดับเบิลยูเอเอสพี-11บี/เอชเอที-พี-10บี  เป็นดาวเคราะห์นอกระบบที่ค้นพบในปี ค.ศ. 2008 การค้นพบที่มีการประกาศ (ภายใต้ชื่อ ดับเบิลยูเอเอสพี-11บี) จากการแถลงข่าวโดยโครงการ ซุเปอร์WASP ในเดือนเมษายน ค.ศ. 2008พร้อมกับดาวเคราะห์ดับเบิลยูเอเอสพี-6บี อย่างไรก็ตามในระยะนี้ข้อมูลได้มากขึ้นเป็นสิ่งที่จำเป็นเพื่อยืนยันค่าพารามิเตอร์ของดาวเคราะห์และพิกัดที่ไม่ได้กำหนด
# พระเจ้าจันทรเทพประภาคุณ
พระเจ้าจันทรเทพประภาคุณ มีพระนามเดิมว่า เจ้าจันทราช เป็นเจ้ามหาชีวิตองค์ที่ 10 แห่งราชอาณาจักรล้านช้างร่มขาวหลวงพระบาง ทรงพระราชสมภพ ณ กรุงเทพมหานคร ราชอาณาจักรสยาม เมื่อปี พ.ศ. 2340 ในคราวที่ต้องมาฝึกราชการ (เป็นตัวประกัน) ตั้งแต่สมัยต้นกรุงรัตนโกสินทร์ซึ่งอาณาจักรหลวงพระบางขึ้นตรงต่อสยามhttp://www.car.chula.ac.th/rarebook/book/54_277/files/assets/downloads/page0083.pdf 

 พระราชประวัติ 
เจ้าจันทราชเป็นพระโอรสในเจ้ามันธาตุราชกษัตริย์ล้านช้างหลวงพระบางพระองค์ที่ 8 กับเจ้านางคำมูน พระองค์ทรงเป็นพระอนุชาในเจ้าสุกเสริมกษัตริย์ล้านช้างหลวงพระบางพระองค์ก่อน พระองค์ทรงครองราชย์ต่อจากพระเชษฐาตั้งแต่วันที่ 23 กันยายน พ.ศ. 2395 จนกระทั่งถึงแก่พิราลัยเมื่อวันที่ 1 ตุลาคม พ.ศ. 2414 พระเจ้ามหินทรเทพนิภาธร หรือ "เจ้าอุ่นคำ" พระอนุชาของพระองค์สืบราชสมบัติต่อจากพระองค์ รัชสมัยของพระองค์เป็นช่วงที่ลาวอยู่ภายใต้การปกครองของสยาม  

พระองค์ทรงเป็นปฐมบรรพบุรุษของผู้ใช้สกุล จันทราช ซึ่งทายาทหลายสาขาได้อพยพเข้าไปตั้งหลักแหล่งหลายภูมิภาคในสยาม อาทิ อุบลราชธานี นครราชสีมา บึงกาฬ เลย หนองคาย อุดรธานี ร้อยเอ็ด มหาสารคาม เชียงราย เชียงใหม่ ลำปาง เถินบุรี ตาก นครนายก ปราจีนบุรี ฯลฯ 

พระองค์มีพระโอรส 4 องค์ คือ เจ้าสุวรรณ เจ้าคำบัว เจ้าคำแสง  และมีพระธิดา 8 องค์ คือ เจ้ากัญญา เจ้านางคำป่อง เจ้านางคำด้วง เจ้านางคำแว่น เจ้านางคำผุย เจ้านางคำดี เจ้านางโสภา เจ้านางคำอ้น

 พระราชกรณียกิจ 
ปี พ.ศ. 2409 ได้รับพระราชโองการมาณพระสุรสีหนาทในพระบาทสมเด็จพระจอมเกล้าเจ้าอยู่หัว (รัชกาลที่ 4) ให้อัญเชิญพระบาง พระพุทธรูปสำคัญของลาวจากสยามกลับคืนมาประดิษฐานที่หลวงพระบางจนถึงปัจจุบัน 

ยกกองกำลังสมทบกองทัพสยามไปตีเมืองเชียงตุงให้มาขึ้นกับสยาม แต่ไม่สำเร็จ 

ต้อนรับคณะสำรวจแม่น้ำโขงชาวฝรั่งเศส อองรี มูโอต์ เป็นต้น
# ซาวันนาห์ ฟิลลิปส์
ซาวันนาห์ แอนน์ แคทลีน ฟิลลิปส์  เป็นพระนัดดาในเจ้าหญิงแอนน์ พระราชกุมารี และเป็นพระราชปนัดดาในสมเด็จพระราชินีนาถอลิซาเบธที่ 2 ซาวันนาห์เป็นธิดาของปีเตอร์ ฟิลลิปส์กับออทัมน์ ฟิลลิปส์ บิดาของซาวันนาห์เป็นพระโอรสในเจ้าหญิงแอนน์ พระราชกุมารีกับมาร์ก ฟิลลิปส์ ซาวันนาห์เป็นพระราชปนัดดาคนแรกของสมเด็จพระราชินีนาถเอลิซาเบธที่ 2 ฟิลลิปส์มีน้องสาวอีกคนหนึ่งชื่อว่า อิสลาห์ ฟิลลิปส์
# 18 โลมา บี
18 โลมา บี  เป็นดาวเคราะห์ที่มีขนาดใหญ่มากและมีความหนาแน่น อยู่ห่างจากโลกประมาณ 238 ปีแสง ตั้งอยูในกลุ่มดาวโลมา ดาวเคราะห์ดวงนี้โคจรรอบๆ ดาวยักษ์เหลือง 18 โลมา ดาวเคราะห์ดวงนี้มีมวลน้อยกว่า 10.3 MJ และระยะเวลาจาก 993 วัน ค้นพบในวันที่ 19 มกราคม ค.ศ. 2008 โดย ซาโต
# ราชวงศ์ภูคา
ราชวงศ์ภูคา หรือ ราชวงศ์กาวสรัสวดี อ๋องสกุล. ประวัติศาสตร์ล้านนา. พิมพ์ครั้งที่ 6. กรุงเทพฯ:อมรินทร์, 2552. หน้า 106 หรือ ราชวงศ์น่าน เป็นราชวงศ์ที่ปกครองนครรัฐน่าน สถาปนาขึ้นโดยพญาภูคา ปกครองตั้งแต่พุทธศตวรรษที่ 18 โดยมีศูนย์กลางการปกครองที่เมืองปัว ต่อมาได้ย้ายศูนย์กลางการปกครองมาที่เมืองย่าง ก่อนย้ายอีกครั้งลงมายังที่ราบลุ่มน่านคือเมืองภูเพียงแช่แห้งในรัชสมัยพญาครานเมืองสรัสวดี อ๋องสกุล. ประวัติศาสตร์ล้านนา. พิมพ์ครั้งที่ 6. กรุงเทพฯ:อมรินทร์, 2552. หน้า 111 และย้ายมายังเมืองน่านตามลำดับ 

นครรัฐน่านได้ตกเป็นเมืองขึ้นของอาณาจักรล้านนา ในปี พ.ศ. 1993 อินทแก่นท้าวกษัตริย์น่านหนีไปพึ่งพระยาเชลียง พระเจ้าติโลกราชจึงได้แต่งตั้งท้าวผาแสงบุตรท้าวแพงเชื้อสายราชวงศ์ภูคาปกครองน่านสรัสวดี อ๋องสกุล. ประวัติศาสตร์ล้านนา. พิมพ์ครั้งที่ 6. กรุงเทพฯ:อมรินทร์, 2552. หน้า 112 และเป็นเจ้านายราชวงศ์ภูคาพระองค์สุดท้าย เพราะหลังจากการสิ้นพระชนม์ของท้าวผาแสงขุนนางก็เข้ามากินเมืองแทน ดังปรากฏใน พื้นเมืองน่าน ความว่า "...แต่นั้นมาชื่อว่าพระญาบ่มีแลย่อมว่าเจ้าเมืองว่าอั้นมาแล..."สรัสวดี อ๋องสกุล. ประวัติศาสตร์ล้านนา. พิมพ์ครั้งที่ 6. กรุงเทพฯ:อมรินทร์, 2552. หน้า 113

นครรัฐน่านซึ่งมีชนพื้นเมืองดั้งเดิมคือชาวกาว จึงมีการสันนิษฐานว่าราชวงศ์ภูคาอาจมีเชื้อสายจากชาวกาวดังกล่าวด้วย ดังปรากฏว่าตำนานพื้นเมืองเชียงใหม่ซึ่งเรียกกษัตริย์น่านว่า "พระญากาวน่าน" และเรียกประชาชนชาวน่านว่า "กาวน่าน"สรัสวดี อ๋องสกุล. ประวัติศาสตร์ล้านนา. พิมพ์ครั้งที่ 6. กรุงเทพฯ:อมรินทร์, 2552. หน้า 107 ซึ่งสอดคล้องกับศิลาจารึกสุโขทัยหลักที่ 45 พ.ศ. 1935 เรียกผีบรรพบุรุษของกษัตริย์น่านว่า "ด้ำพงศ์กาว" ซึ่งยืนยันถึงบรรพบุรุษของกษัตริย์น่านว่าเป็นชาวกาว นอกจากนี้ราชวงศ์ภูคายังมีความสัมพันธ์ทางเครือญาติกับรัฐหลวงพระบาง (หลัง พ.ศ. 1700) และรัฐสุโขทัยที่มีบรรพบุรุษจากเมืองน่านชื่อ "ปู่ฟ้าฟื้น" ดังปรากฏใน จารึกปู่สบถหลาน เมื่อปี พ.ศ. 1935

 รายพระนามกษัตริย์ 

ปรากฏรายพระนามดังนี้
ลำดับ   พระนาม พระนามอื่น ครองราชย์ ความสัมพันธ์กับกษัตริย์1. เจ้าขุนฟอง พุทธศตวรรษที่ 18 พระโอรสพญาภูคา2. เจ้าเก้าเถื่อน เก้าเกื่อน, เก้าเกลื่อน ไม่ทราบปี พระโอรสเจ้าขุนฟอง 3. นางพญาแม่ท้าวคำพิน นางพญาแม่ท้าวคำปิน ไม่ทราบปี พระชายาเจ้าเก้าเถื่อน 4.  พญาผากอง (ผู้ปู่) ผานอง 1856-1894 พระโอรสเจ้าเก้าเถื่อน 5. ขุนใส 1894-1896 พระโอรสเจ้าผานอง 6. พญาครานเมือง กรานเมือง, คานเมือง 1901-1906  7. พญาผากอง (ผู้หลาน) ผาคอง 1906-1931 พระโอรสพญาครานเมือง 8. เจ้าคำตัน ท้าวคำตัน 1936-1941 พระโอรสเจ้าผากอง 9. เจ้าศรีจันทะ ศรีจันต๊ะ 1941-1942 พระโอรสเจ้าคำตัน ถูกพญาแพร่ยึดอำนาจ (1942-43) 12. เจ้าหุง 1943-1950 พระอนุชาเจ้าศรีจันทะ 13. เจ้าภูเข็ง ปู่เข็ง 1950-1960 14. เจ้าพันต้น 1960-1969 พระโอรสเจ้าภูเข็ง 15. พญางั่วฬารผาสุม 1969-1976 พระนัดดาเจ้าภูเข็ง 16. (1) เจ้าอินทแก่นท้าว (ครั้งที่ 1) อินต๊ะแก่นท้าว 1976 (3 เดือน) พระโอรสพญางั่วฬารผาสุม 17. เจ้าแพง แปง 1977-1978 พระอนุชาเจ้าอินทแก่นท้าว 16. (2) เจ้าอินทแก่นท้าว (ครั้งที่ 2) อินต๊ะแก่นท้าว 1978-1993 พระโอรสพญางั่วฬารผาสุม ตกเป็นส่วนหนึ่งของอาณาจักรล้านนา 18. เจ้าผาแสง ท้าวผาแสง 1993-2004 พระโอรสเจ้าเจ้าแพง สิ้นสุดราชวงศ์ภูคา

 แผนผังเจ้าผู้ครองนครน่านแห่งราชวงศ์ภูคา 

center|border|380px
# 47 หมีใหญ่ บี
47 หมีใหญ่ บี  หรือตะเภาทอง เป็นดาวเคราะห์นอกระบบที่อยู่ห่างจากโลกประมาณ 46 ปีแสง ตั้งอยู่ในกลุ่มดาวหมีใหญ่ ดาวเคราะห์ดวงนี้ถูกค้นพบที่ตั้งอยู่ในวงโคจรเป็นระยะเวลานานรอบดาวฤกษ์ 47 หมีใหญ่ ในเดือนมกราคม ค.ศ. 1996 มีมวลอย่างต่ำ 2.53 เท่าของดาวพฤหัสบดี
# อิสลาห์ ฟิลลิปส์
อิสลาห์ เอลิซาเบธ ฟิลลิปส์  เป็นพระนัดดาในเจ้าหญิงแอนน์ พระราชกุมารี และเป็นพระราชปนัดดาในสมเด็จพระราชินีนาถอลิซาเบธที่ 2 อิสลาห์เป็นธิดาของปีเตอร์ ฟิลลิปส์กับออทูมน์ ฟิลลิปส์ บิดาของอิสลาห์เป็นโอรสในเจ้าหญิงแอนน์ พระราชกุมารีกับมาร์ก ฟิลลิปส์ อิสลาห์เป็นพระราชปนัดดาคนที่สองของสมเด็จพระราชินีนาถอลิซาเบธที่ 2 อิสลาห์มีพี่สาวอีกคนหนึ่งชื่อว่า ซาวันนาห์ ฟิลลิปส์
# ตัมปิโก
ตัมปิโก  เป็นนครและเมืองท่าในรัฐตาเมาลิปัส ประเทศเม็กซิโก ตั้งอยู่ทางตะวันออกเฉียงใต้ของรัฐ ทางตะวันออกของประเทศ บนฝั่งแม่น้ำปานูโก เป็นเมืองใหญ่อันดับ 5 ของรัฐตาเมาลิปัส โดยมีประชากร 297,284 คน โดยในเขตมหานครมีประชากร 859,419 คน เศรษฐกิจของเมืองมีการพัฒนาในช่วงคริสต์ทศวรรษ 1920 เป็นเมืองบุกเบิกด้านการบินและอุตสาหกรรมโซดา มีน้ำมันเป็นสินค้าส่งออกที่สำคัญ และมีสินค้าส่งออกอื่น ๆ ที่สำคัญ เช่น เงิน ทองแดง ขี้เลื่อย รวมถึง ขนแกะ ปอ และผลิตภัณฑ์การเกษตรอื่น ๆ
# ไอคูล์ดฟอลล์อินเลิฟ
"ไอคูล์ดฟอลล์อินเลิฟ"  เป็นเพลงจากนักร้องชาวอเมริกัน เซเลนา

 รายชื่อเพลง 
CD single
 "I Could Fall in Love" (Album version)
 "I Could Fall in Love" (Softer version)

 ชาร์ต 
 ชาร์ต (2011) อันดับสูงสุดออสเตรเลีย (ARIA)2นิวซีแลนด์ (RIANZ)10โปแลนด์ (ZPAV)4สหราชอาณาจักร Pop Songs8

 แหล่งข้อมูลอื่น 
 Selena — Q-Productions
# โอเตมาจิ
โอเตมาจิ  เป็นย่านหนึ่งในเขตชิโยดะ กรุงโตเกียว ประเทศญี่ปุ่น ตั้งอยู่ทางทิศตะวันออกของพระราชวังหลวง ทางทิศเหนือของสถานีรถไฟโตเกียวและย่านมารูโนอูจิ 

ในอดีตเป็นย่านพักอาศัยเก่าแก่ของโตเกียว ปัจจุบันเป็นที่ตั้งของกลุ่มบริษัทหนังสือพิมพ์ยักษ์ใหญ่ของญี่ปุ่นหลายบริษัท จนได้รับขนานนามว่า "ศูนย์กลางหนังสือพิมพ์แห่งญี่ปุ่น" และเป็นที่ตั้งสำนักงานใหญ่ของบริษัทอื่น ๆ

 บริษัทที่มีสำนักงานในโอเตมาจิ 
thumb|อาคารสำนักงานใหญ่ของหนังสือพิมพ์นิฮงเกไซชิมบุง
อาซาฮิประกันภัย
ไดวะซีเคียวริตีกรุป
ธนาคารพัฒนาญี่ปุ่น
ไปรษณีย์ญี่ปุ่น
มารูเบนิ
มิลเลียโฮลดิงส์
มิตซูบิชิเอสเตท"Corporate Data ." มิตซุบิชิเอสเตท. สืบค้นเมื่อ 27 มีนาคม 2010.
มิตสึอิแอนด์โค
มิตสึอิไลฟ์ประกันภัย
มิซูโฮะไฟแนนเชียลกรุ๊ป
เนชันนัลไลฟ์ไฟแนนเชียลคอร์ปอเรชั่น
หนังสือพิมพ์นิกเก
นิปปนซูอิซังไกชะ
นิปปนเทเลการ์ฟแอนด์เทเลโฟนคอร์ปอเรชัน
หนังสือพิมพ์ซังเก
หนังสือพิมพ์โยมิอูริ"組織体制 ." โยมิอูริชิมบุง. สืบค้นเมื่อ 5 มีนาคม 2010.
# กูเองกา (ประเทศสเปน)
กูเองกา  เป็นเมืองในแคว้นปกครองตนเองกัสติยา-ลามันชา ตั้งอยู่ตอนกลางของประเทศสเปน เป็นเมืองหลักของจังหวัดกูเองกา

 ภูมิอากาศ 

เมืองพี่น้อง
กูเองกาเป็นเมืองพี่น้องกับเมืองดังนี้:

 กูเองกา ประเทศเอกวาดอร์
 ลากวีลา ประเทศอิตาลี
 รอนดา ประเทศสเปน
 ปลาเซนเซีย ประเทศสเปน
 ตัซโกเดอาลาร์กอน ประเทศเม็กซิโก
 พาจู ประเทศเกาหลีใต้ (2007)
 เชร์เรโตซันนิตา ประเทศอิตาลี (2017)
 บอแลน ประเทศฝรั่งเศส (2012)
# 14 เฮอร์คิวลีส ซี
14 เฮอร์คิวลีส ซี  เป็นดาวเคราะห์นอกระบบที่อยู่ห่างจากโลกประมาณ 59 ปีแสง ตั้งอยู่ในกลุ่มดาวเฮอร์คิวลีส ซึ่งโคจรอยู่รอบ ๆ ดาวฤกษ์ 14 เฮอร์คิวลีสกับมวลที่อาจจะทำให้ดาวเคราะห์ก๊าซยักษ์ประมาณขนาดเดียวกับดาวพฤหัสบดีแต่มีขนาดใหญ่กว่า ดาวเคราะห์ดวงนี้ถูกค้นพบเมื่อ 17 พฤศจิกายน ค.ศ. 2005 และยืนยันเมื่อวันที่ 2 พฤศจิกายน ค.ศ. 2006 อ้างอิงถึงการวิเคราะห์ล่าสุด การดำรงอยู่ของดาวเคราะห์ดวงที่สองในระบบ 14 เฮอร์คิวลีส คือ "ชัดเจน" การยืนยันอย่างแน่ชัด แต่ในค่าพารามิเตอร์ของดาวเคราะห์ดวงนี้จะไม่เป็นที่รู้จักอย่างแม่นยำ อาจเป็นใน 4:01 กับเสียงดาวเคราะห์วงใน 14 เฮอร์คิวลีส บี
# แยฟเลอ
แยฟเลอ  เป็นเมืองในประเทศสวีเดน เป็นเมืองหลักของเทศบาลแยฟเลอและแยฟเลอบอร์เคาน์ตี มีประชากร 71,033 คน (ธันวาคม ค.ศ. 2010) จัดตั้งเป็นเมืองในปี ค.ศ. 1446 โดยคริสโตเฟอร์แห่งบาวาเรีย  เป็นเมืองท่า ปัจจุบัน มีบริษัทการส่งออก มีอู่ต่อเรือ และท่าเรือ
# แม่น้ำกูเนเน
แม่น้ำกูเนเน  เป็นแม่น้ำในแอฟริกาตอนใต้ ไหลผ่านที่ราบสูงในประเทศแองโกลา ไหลไปทางใต้เป็นแนวเขตแดนระหว่างประเทศแองโกลาและนามิเบีย ลงสู่มหาสมุทรแอตแลนติก เป็นหนึ่งในแม่น้ำสายยาวไม่กี่แห่งในภูมิภาคนี้ มีความยาว 1,050 เมตร (652 ไมล์) มีพื้นที่รับน้ำ 106,560 ตร.กม. (41,143 ตร.ไมล์) หมายถึงระบายน้ำออกต่อปีที่ 174 ม³/วิ
# กราวิตี้ มฤตยูแรงโน้มถ่วง
กราวิตี้ มฤตยูแรงโน้มถ่วง  เป็นภาพยนตร์แนวไซไฟ ร่วมเขียน, ร่วมผลิต, ร่วมตัดต่อ และกำกับโดยอัลฟอนโซ กัวรอน นำแสดงโดยซานดรา บุลล็อก และจอร์จ คลูนีย์ โดยรับบทเป็นนักบินอวกาศที่ยังมีชีวิตรอดในสถานีอวกาศที่ได้รับความเสียหาย โดยออกฉายในวันที่ 4 ตุลาคม ค.ศ. 2013 ในระบบ 3 มิติ และไอแมกซ์ 3 มิติ

เรื่องย่อ
ดร. ไรอัน สโตน (บุลล็อก) เป็นวิศวกรผู้ออกแบบเครื่องมือแพทย์ เข้าร่วมภารกิจกระสวยอวกาศเป็นครั้งแรก กับเที่ยวบิน STS-157 บัญชาการโดย แมตต์ โควาลสกี (คลูนีย์)  นักบินอวกาศรุ่นเก๋า ผู้กำลังคาดหวังจะทำลายสถิติสเปซวอล์กของนักบินอวกาศรัสเซีย ขณะสโตนกำลังทำภารกิจซ่อมบำรุงกล้องโทรทรรศน์อวกาศฮับเบิล ก็ได้รับคำสั่งจากศูนย์ควบคุมภารกิจที่ฮูสตันให้ยกเลิกภารกิจ เนื่องจากเกิดอุบัติเหตุขยะอวกาศที่เกิดจากการยิงทำลายดาวเทียมของรัสเซีย พุ่งชนกันจนเกิดปฏิกิริยาลูกโซ่ กลายเป็นพายุขยะอวกาศทำลายล้าง ยานอวกาศ เอกซพลอเรอร์ ของทั้งคู่ถูกทำลาย มีเพียงสโตนและโควาลสกี ที่รอดชีวิตและติดอยู่ในอวกาศโดยไม่มีการติดต่อสื่อสารกับโลก ทั้งคู่ได้หาทางกลับสู่โลก โดยอาศัยยานโซยูสของรัสเซีย ที่จอดเทียบอยู่ที่สถานีอวกาศนานาชาติ (ISS) และยานเสินโจวของจีน ที่จอดเทียบอยู่ที่สถานีอวกาศเทียนกง

นักแสดง
 ซานดรา บุลล็อก รับบทเป็น ดร. ไรอัน สโตน
 จอร์จ คลูนีย์ รับบทเป็น แมตต์ โควาลสกี

 รางวัล 
ภาพยนตร์ได้รับการเสนอชื่อเข้าชิงรางวัลออสการ์ ครั้งที่ 86 ทั้งหมด 10 สาขา ได้แก่
 ภาพยนตร์ยอดเยี่ยม
 ผู้กำกับภาพยนตร์ยอดเยี่ยม (อัลฟองโซ กัวรอน)
 นักแสดงนำหญิงยอดเยี่ยม (แซนดร้า บุลล็อก)
 การถ่ายภาพยอดเยี่ยม
 การลำดับภาพยอดเยี่ยม
 ดนตรีประกอบภาพยนตร์ยอดเยี่ยม
 การออกแบบงานสร้างยอดเยี่ยม
 การบันทึกเสียงยอดเยี่ยม
 การลำดับเสียงยอดเยี่ยม
 เทคนิคพิเศษยอดเยี่ยม
# กือเทิร์สโล
กือเทิร์สโล  เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ในบริเวณเว็สท์ฟาเลิน และเป็นศูนย์กลางการปกครองของเขตในชื่อเดียวกัน เมืองมีประชากร 96,320 คน มีอุตสาหกรรมผลิตอาหารสำเร็จรูป สิ่งทอ เครื่องเรือน
# เพลงหวานใจ
เพลงหวานใจ เป็นภาพยนตร์ไทยพูด (ในฟิล์ม) ชั้นพิเศษ "ซูเปอร์" เรื่องแรกในนาม บริษัทภาพยนตร์เสียงศรีกรุง จำกัด  ฉายครั้งแรก  พ.ศ. 2480 หลังภาพยนตร์ซูเปอร์เรื่องแรก เลือดทหารไทย พ.ศ. 2478 (เรื่องสุดท้ายในนาม ภาพยนตร์เสียงศรีกรุง แบบวสุวัต)
# โซโลทวร์น
โซโลทวร์น (;) เป็นเมืองหลวงของรัฐโซโลทวร์น ประเทศสวิตเซอร์แลนด์ เมืองประกอบด้วยเทศบาลเดียว คือเขตที่ชื่อเดียวกัน จากข้อมูลในเดือนธันวาคม ค.ศ. 2012 เมืองมีประชากร 16,460 คน เมืองมีพื้นที่ 6.28 ตร.กม.
# บาเกิว
บาเกิว (, ,) เป็นเมืองหลักของเทศมณฑลบาเกิว ในประเทศโรมาเนีย จากข้อมูลประชากรปี ค.ศ. 2011 มีประชากร 133,460 คน ทำให้เป็นเมืองใหญ่อันดับ 15 ของประเทศโรมาเนีย เมืองตั้งอยู่ตีนเขาของเทือกเขาคาร์เพเทียน และบนฝั่งแม่น้ำบิสตริตซา
# ดุลการค้า
ดุลการค้า  คือการเปรียบเทียบระหว่างผลต่างมูลค่าการนำเข้าสินค้ากับมูลค่าการส่งออกสินค้าของประเทศ โดยทั่วไประยะเวลาที่ใช้เปรียบเทียบ คือ รายเดือน รายไตรมาส และรายปี http://www.bot.or.th/Thai/MonetaryPolicy/Pages/BalanceTrade.aspx ซึ่งถ้านำเข้ามากกว่าส่งออกแสดงว่าขาดดุลการค้า แต่ถ้าส่งออกมากกว่านำเข้าแสดงว่าเกินดุลการค้า และถ้าส่งออกและนำเข้าเท่ากันเรียกว่า สมดุลการค้า http://guru.google.co.th/guru/thread?tid=421acf47b094bb27&pli=1
ชนิดของดุลการค้า
เกินดุลการค้า  (Surplus Balance of Trade) คือ มูลค่าส่งออกมากกว่ามูลค่านำเข้า ใช้แก้ปัญหาเงินฝืด
ขาดดุลการค้า (Deficit Balance of Trade) คือ มูลค่าการนำเข้าสินค้ามากกว่ามูลค่าการส่งออก ใช้แก้ปัญหาเงินเฟ้อ
ดุลการค้าสมดุล (Equilibrium Balance of Trade) คือ ภาวะที่ประเทศมีรายรับรวมเท่ากับรายจ่ายรวมจากการแลกเปลี่ยนสินค้าและบริการระหว่างประเทศ
 อ้างอิง
# รัฐชวีทซ์
รัฐชวีทซ์  เป็นรัฐตอนกลางของประเทศสวิตเซอร์แลนด์ ตั้งอยู่ระหว่างเทือกเขาแอลป์ทางทิศใต้ ทะเลสาบลูเซิร์นทางทิศตะวันตกและทะเลสาบซือริชทางทิศเหนือ มีเมืองหลวงของรัฐคือชวีทซ์ เป็นรัฐมีชื่อเสียงด้านการท่องเที่ยว เป็นหนึ่งในรัฐก่อตั้งของสวิตเซอร์แลนด์
# ไฟหวน
ไฟหวน เป็นละครโทรทัศน์ไทย บทประพันธ์ของฐา-นวดี สถิตยุทธการ  เขียนบทโทรทัศน์โดยฐา-นวดี สถิตยุทธการ  สร้างโดย บริษัท มาสเคอเรด จำกัด  กำกับการแสดงโดย มารุต สาโรวาท นำแสดงโดย ปิยธิดา มิตรธีรโรจน์,ธนพล นิ่มทัยสุข, ธัญญะสุภางค์ จิรปรีชานนท์, แซมมี่ เคาวเวลล์,  ออกอากาศทุกวันศุกร์ เสาร์  อาทิตย์ เวลา 20.30 น.ทางสถานีโทรทัศน์สีกองทัพบกช่อง 7

 เรื่องย่อ 
พระนคร ในปี พ.ศ. 2482 เจ้าคุณเทพ หรือ นายพลเทพ เทพบริบาล ได้คนรับใช้ในบ้าน คือ อุ่น เป็นภรรยาอีกคน ทำให้ภรรยาตัวจริงคือ คุณหญิงมณี เกิดความหึงหวงอย่างรุนแรง คุณหญิงมณี จึงวางแผนฆ่าอุ่นซึ่งกำลังตั้งท้องอยู่ และทำให้นายพลเทพ เป็นหมัน โดยใช้ยาของหมอเสน่ห์ ที่ชื่อ ตาเถา โดยมีสร้อย คนรับใช้คนสนิทเป็นคนดำเนินการ อุ่นได้คลอดลูกออกมาและได้ฝากให้อิ่ม พี่สาวของตนเองช่วยดูแลให้ เมื่อแรกเกิดลูกของอุ่นไม่ร้อง ทุกคนจึงคิดว่าเด็กได้ตายตั้งแต่แรกคลอดไปแล้ว ขณะเดียวกันสร้อยก็ได้มาวางเพลิงเผาบ้านของอิ่มและอุ่น จนอุ่นถูกไฟคลอกตาย ขณะที่อิ่มเห็นเหตุการณ์ทั้งหมด จึงพาเด็กหนี แต่ก็ถูกรถของผกาชน จนสลบสิ้นสติไป

ผกา เป็นแม่เล้าเจ้าของ "หอโคมแดง" หอผู้หญิงหยำฉ่าที่มีชื่อในพระนคร ผกา ได้รับลูกของอุ่นมาเลี้ยง 20 ปีผ่านไป ในปี พ.ศ. 2500 ลูกของอุ่นเติบโตขึ้นมาเป็นผู้หญิงสวย และกลายเป็น บุปผา ผู้หญิงหยำฉ่าค่าตัวแพงอันดับหนึ่งของหอโคมแดง บุปผาโดยปกติจะไม่รับแขกทั่วไป แต่จะรับเฉพาะแขกพิเศษกระเป๋าหนักเท่านั้น  

วันหนึ่ง นายสิน คนขับรถในบ้านของนายพลเทพมาเที่ยวที่หอโคมแดง และพยายามตื้อจะขอขึ้นห้องกับบุปผาให้ได้ แต่บุปผาไม่สน จนกระทั่งบุปผาได้รับรู้ว่า ที่บ้านเทพบริบาลนั้น นายพลเทพมีลูกสาวเพียงคนเดียวกับคุณหญิงมณี ชื่อ มัทนา หรือมัท ที่อายุรุ่นราวคราวเดียวกัน มัทนากำลังจะหมั้นกับคู่หมั้นหนุ่ม คือ ไอศูรย์ หรือ ต้น ซึ่งเป็นนายแพทย์เจ้าของโรงพยาบาลที่นครปฐม บุตรชายของคุณหญิงแจ่มจันทร์ บุปผาซึ่งเป็นคนทะเยอะทะยานอยู่แล้ว ต้องการจับคู่ตัวเองกับหมอไอศูรย์ให้ได้ จึงวางแผนทั้งหมดแฝงตัวเข้าไปเป็นคนรับใช้ในบ้านของนายพลเทพ ขณะที่ อิ่ม ที่สติเลอะเลือนไป 20 ปี ก็ค่อย  ๆ ฟื้นความทรงจำขึ้นมา และสามารถเล่าเรื่องเหตุการณ์ที่เกิดขึ้นทั้งหมดในอดีตให้แก่นายพลเทพฟัง จึงรู้ว่าแท้จริงแล้ว บุปผา คือ ลูกสาวแท้ ๆ ของตัวเองที่พรัดพรากจากกันไปนาน นั่นทำให้คุณหญิงมณี และสร้อย เกิดความแค้น และการแก้แค้นเอาคืนกันจึงบังเกิดขึ้น

 นักแสดง 
ปีพ.ศ. 2556ออกอากาศช่อง 7ผูผลิตมาสเคอเรดบทประพันธ์ฐา นวดี สถิตยุทธการบทโทรทัศน์ฐา นวดี สถิตยุทธการกำกับการแสดงมารุต สาโรวาทตัวละครนักแสดงคุณหญิงมณีปิยธิดา วรมุสิก ณัฐชา นวลแจ่ม (วัยสาว)ไอศูรย์/ต้นธนพล นิ่มทัยสุข   มัทนา/มัทธัญญะสุภางค์ จิรปรีชานนท์  บุปผา แซมมี่ เคาวเวลล์   พลอยกรรณาภรณ์ พวงทอง เพชร ธีร์ วณิชนันทธาดา  นายสิน ภาณุ สุวรรณโน   ผกาภารดี อยู่ผาสุข  อุ่น ธัญสินี พรมสุทธิ์   เจ้าคุณเทพ สุรวุฑ ไหมกัน   อิ่ม รชยา รักกสิกรณ์   แสง ปิยพันธ์ ขำกฤษ   ชไมฐรินดา กรรณสูต   สร้อย น้ำทิพย์ เสียมทอง   ตาเถาชรัส เฟื่องอารมย์   คุณหญิงแจ่มจันทร์วจี กัลย์จาฤกคุณกำพล มรุต แสนสุข  สิรีเฌอกาญจน์ เอี่ยมอ่อง บุปผา(วัยเด็ก)ด.ญ.ปพิชญา วรสุทธิ์

 เพลงประกอบ 
 ไฟปรารถนา ร้องโดย  ณัฐมน กฤษณคุปต์  (เพลงเปิด; ในไตเติลขึ้นชื่อเพียง 'ณัฐมน')
 สิ้นรักสิ้นสุข  ร้องโดย ดลชัย บุณยะรัตเวช  (เพลงปิด)
# เบียร์ชีบา
เบียร์ชีบา (,  แปล บ่อน้ำแห่งความสัตย์) เป็นเมืองที่ใหญ่ที่สุดในเขตทะเลทรายเนเกฟทางตอนใต้ของประเทศอิสราเอล ได้รับสมญาว่าเป็น "เมืองหลวงของเนเกฟ" เบียร์ชีบาตั้งอยู่ใจกลางของเขตปริมณฑลที่มีประชากรมากเป็นอันดับที่ 4 ของประเทศ หากนับเฉพาะเขตเมืองแล้ว เบียร์ชีบาเป็นนครที่มีประชากรมากเป็นอันดับที่ 8 ของประเทศ ด้วยจำนวน 209,002 คน และเป็นนครที่มีพื้นที่มากเป็นอันดับที่สอง (รองจากเยรูซาเลม) ด้วยพื้นที่ 117,500 ดูนัม

หลักฐานทางประวัติศาสตร์จากคัมภีร์ไบเบิลกล่าวถึงพื้นที่เมืองโบราณ เทลเบียร์ชีบา ซึ่งอยู่ห่างจากเบียร์ชีบาในปัจจุบันไปประมาณ 2.5 ไมล์ นครปัจจุบันก่อตั้งในช่วงต้นคริสต์ศตวรรษที่ 20 โดยชาวเติร์กออตโตมัน ต่อมาในช่วงสงครามโลกครั้งที่หนึ่ง กองทัพบริติชได้เข้ายึดครองเมืองโดยใช้ม้าเร็วออสเตรเลียในช่วงสงครามเบียร์บีชา (1917) ต่อมาใน ค.ศ. 1947 เบียร์ชีบา หรือ บีร์เซบอา  ถูกมองว่าเป็นส่วนหนึ่งของรัฐอาหรับในแผนการแบ่งปาเลสไตน์โดยสหประชาชาติ หลังจากการประกาศเอกราชของอิสราเอล กองทัพอียิปต์ได้รวบรวมกำลังคนไว้ที่เบียร์บีชาในฐานะจุดยุทธศาสตร์ที่สำคัญ ต่อมาในสงครามเบียร์ชีบาเมื่อเดือนตุลาคม ค.ศ. 1948 นครได้ถูกยึดครองโดยกองกำลังป้องกันตนเองอิสราเอลGuide to Israel, Zev Vilnay, Hamakor Press, Jerusalem, 1972, pp.309–14

หลังจากที่อิสราเอลได้รับเอกราช นครได้เติบโตขึ้นอย่างรวดเร็ว ประชากรส่วนใหญ่ในเขตเมืองถือว่าเป็นทายาทของชาวยิวเซฟาร์ดีและชาวยิวมิซราฮีที่อพยพจากอาหรับใน ค.ศ. 1948 ต่อมาใน ค.ศ. 1990 กลุ่มอพยพลำดับที่สองและสามก็ได้ตามเข้ามา กลุ่มนี้ประกอบไปด้วยชาวยิวอัชเคนาซิที่อพยพจากสหภาพโซเวียต และชาวเบตาอิสราเอลที่อพยพจากประเทศเอธิโอเปีย ผู้อพยพจากโซเวียตได้คิดค้นหมากรุกซึ่งต่อมาได้กลายเป็นเกมกีฬาหลักของนคร จนทำให้นครกลายเป็นศูนย์กลางการพัฒนาทางเทคโนโลยี ปัจจุบัน เบียร์ชีบาถือเป็นศูนย์กลางเกมหมากรุกของประเทศอิสราเอล และเนื่องด้วยในเบียร์ชีบามีเจ้าของรางวัลหมากรุกมากกว่านครแห่งอื่น ๆ ของโลก ทำให้เบียร์ชีบาได้รับขนานนามว่าเป็นเมืองหลวงหมากรุกของโลก"Beersheba Masters Kings, Knights, Pawns", Los Angeles Times, January 30, 2005

เบียร์ชีบาเป็นที่ตั้งของมหาวิทยาลัยเบนกูเรียนแห่งเนเกฟ และยังเป็นศูนย์กลางอุตสาหกรรมล้ำสมัยของประเทศ

 เมืองฝาแฝด 
เบียร์ชีบาเป็นเมืองฝาแฝดกับเมืองดังต่อไปนี้
 แอฟริกา
 แอดดิสอาบาบา เอธิโอเปีย (ตั้งแต่ ค.ศ. 2004)
 บัวเก โกตดิวัวร์
เอเชีย
 เซบูซิตี ฟิลิปปินส์
 โอนิ จอร์เจีย (ตั้งแต่ ค.ศ. 2000)
 อาดานา ตุรกี (ตั้งแต่ ค.ศ. 2001)ยุโรป
 คลูช-นาโปกา โรมาเนีย
 ลียง ฝรั่งเศส(ตั้งแต่ ค.ศ. 1977)
 นีซ เซอร์เบีย
 โรเซินไฮม์ เยอรมนี
 วุพเพอร์ทาล เยอรมนี (ตั้งแต่ ค.ศ. 1977)อเมริกาเหนือ
 มอนทรีออล แคนาดา
 ซีแอตเทิล สหรัฐ
 วินนิเพก แคนาดา (ตั้งแต่ ค.ศ. 1983)
โอเชียเนีย
 พาร์รามัตตา ออสเตรเลีย
อเมริกาใต้
 ลาปลาตา อาร์เจนตินา
# เดอะพาวเวอร์ทริป
เดอะพาวเวอร์ทริป (อังกฤษ: The Power Trip) เป็นกลุ่มนักมวยปล้ำ มีสมาชิก 4 คน และ อดีตสมาชิก 6 คน เซ็นสัญญากับสมาคม WWF ปัจจุบันได้แตกทีมไปเรียบร้อย

ผลงานทั้งหมด
เวิลด์เรสต์ลิงเฟดเดเรชั่น
WWE Championship (1 สมัย) - สตีฟ ออสติน
WWE Intercontinental Championship (2 สมัย) - ทริปเปิล เอช
WWF World Tag Team Championship (1 สมัย) - สตีฟ ออสติน และ ทริปเปิล เอช
Grand Slam Championship
อ้างอิง
# เทวินทร์ ชาติสุวรรณ
เทวินทร์ ชาติสุวรรณ (ชื่อเล่น: ต่อ; 1 มิถุนายน พ.ศ. 2525 –) เป็นนักกีฬาฮอกกี้น้ำแข็งชายทีมชาติไทยฮอกกี้น้ำแข็ง พร้อมลุยศึกเอเชีย - SportPost.net : กีฬารายวันออนไลน์ ซึ่งทำหน้าที่เป็นรองกัปตันของทีมชุดใหญ่ และเป็นผู้ที่สามารถทำประตูได้มากที่สุดให้แก่ทีมชาติไทยไทยจัดศึกฮอกกี้น้ำแข็งนานาชาติ 15 ชาติร่วมดวล 24-27 ต.ค.นี้ - ข่าวไทยรัฐระหว่างวันที่ 24 – 27 ตุลาคมนี้ แฟนฮอกกี้น้ำแข็งชาวไทย จะได้ร่วมลุ้นและเชียร์ทีมไอซ์ฮอกกี้ระดับสโมสรนานาชาติ 15 ประเทศ 37 ทีม ในการแข่งขันฮอกกี้น้ำแข็งครั้งใหญ่ที่สุดในประเทศไทย รายการ “Bangkok Battle on Ice 2012”ทีมฮอกกี้น้ำแข็งไทย โชว์ฟอร์มเจ๋ง ลิ่วรอบรอง : SMMOnline.net เดือนมีนาคม พ.ศ. 2552 เทวินทร์รับหน้าที่เป็นกัปตันฮอกกี้น้ำแข็งชายทีมชาติไทย ในการแข่งขันไอไอเอชเอฟชาลเลนจ์คัพออฟเอเชีย 2009 ที่ประเทศสหรัฐอาหรับเอมิเรตส์ โดยเขาได้รับเลือกให้เป็นผู้เล่นยอดเยี่ยมถึง 2 ครั้ง เมื่อครั้งที่ทีมชาติไทยเป็นฝ่ายชนะทีมชาติอินเดีย และทีมชาติมาเลเซียฮอกกี้น้ำแข็งประเดิมแมตช์แรกเอาชนะเอเอชเอฟ 2 นัดรวด

 ประวัติ 
thumb|280px|left|เทวินทร์ ชาติสุวรรณ และธีระศักดิ์ รัตนโชติ

เทวินทร์ ชาติสุวรรณ เป็นบุตรของจรูญ และทัศนะ ชาติสุวรรณ เขาสำเร็จการศึกษาระดับชั้นมัธยมต้นจากโรงเรียนอัสสัมชัญศรีราชา และระดับชั้นมัธยมปลายจากโรงเรียนราชวินิต ประมาณปี พ.ศ. 2542 เทวินทร์เริ่มเล่นให้แก่ทีมชาติไทยรุ่นอายุไม่เกิน 18 ปีเป็นครั้งแรก และใน พ.ศ. 2543 เขาเป็นผู้ได้รับเลือกเข้าศึกษาที่คณะศึกษาศาสตร์ มหาวิทยาลัยเกษตรศาสตร์ เนื่องด้วยความสามารถด้านกีฬาที่โดดเด่น อย่างไรก็ตาม เขาได้ออกจากมหาวิทยาลัยดังกล่าว และเดินทางไปใช้ชีวิตอยู่ที่ประเทศแคนาดาอยู่ช่วงระยะเวลาหนึ่ง

ใน พ.ศ. 2554 เขาเป็นหนึ่งในผู้เข้าแข่งขันกีฬาฮอกกี้น้ำแข็งในเอเชียนเกมส์ฤดูหนาว 2011 ที่ประเทศคาซัคสถานฮอกกี้น้ำแข็ง โวคว้าเหรียญ อชก.ฤดูหนาว คมชัดลึก : กีฬา : ข่าวทั่วไป รวมถึง ในเดือนตุลาคม พ.ศ. 2555 เทวินทร์เป็นหนึ่งในนักฮอกกี้น้ำแข็งชาวไทยผู้เข้าแข่งขันใน บางกอกแบทเทิลออนไอซ์ 2012 ที่เซ็นทรัลพลาซา แกรนด์ พระราม 9 ซึ่งเป็นรายการแข่งขันระดับสโมสรจากนานาประเทศระเบิดศึกฮอกกี้น้ำแข็งนานาชาติ 15 ชาติร่วมดวล 24-27 ต.ค.นี้ : SMMOnline.netไทยจัดศึกฮอกกี้น้ำแข็งนานาชาติ 15 ชาติ ร่วมดวลวันที่ 24-27 ต.ค.นี้

วันที่ 20 มีนาคม พ.ศ. 2556 เทวินทร์เป็นหนึ่งในผู้ทำประตูในการแข่งฮอกกี้น้ำแข็งชิงชนะเลิศแห่งเอเชียครั้งที่ 6 รายการไอไอเอชเอฟชาลเลนจ์คัพออฟเอเชีย 2013 ที่จัดขึ้น ณ กรุงเทพมหานคร ในครั้งที่พบกับทีมชาติจีนไทเปฮอกกี้ไทยต้านไม่ไหวพ่ายไอเป 2-7 ศึกฮอกกี้อช.เชเฟอร์ วาง "ชนาธิป" สยบเลบานอน - MCOT.net วันที่ 21 มีนาคม เขาเป็นหนึ่งในผู้มีส่วนช่วยให้ทีมชาติไทยเป็นฝ่ายชนะเมื่อครั้งที่พบกับทีมชาติสหรัฐอาหรับเอมิเรตส์ซึ่งเป็นแชมป์เก่าได้สำเร็จ ตลอดจน เป็นหนึ่งในผู้เข้าแข่งขัน ณ วันที่ 22 มีนาคม เมื่อครั้งพบกับทีมชาติมองโกเลียฮอกกี้น้ำแข็งไทยพ่ายมองโกเลีย 4-5 ร่วงศึกอช.

 เกียรติประวัติ 
 16px แชมป์ ฮอกกี้น้ำแข็งชิงแชมป์โลก 2024 ดิวิชัน 3 กลุ่มเอประวัติศาสตร์หนุ่มไอซ์ฮอกกี้ไทยคว้าแชมป์เวิลด์แชมเปี้ยนชีพดิวิชั่น 3

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๒๕, ๑๔ กุมภาพันธ์ ๒๕๖๕